میانمار میں بین المذاہب ہم آہنگی کے حق میں ریلی نکالی گئی

میانمار کی ریاست راخین میں امن کے قیام کے لئے ہزاروں شہریوں نے بین المذہبی ہم آہنگی کے حق میں ریلی نکالی۔

خبر کا کوڈ: ۴۳۰۳۳۱

تاریخ: ۱۱ دی ۲۰۱۷ - ۱۱:۵۰

رسا نیوز ایجنسی کی رپورٹ کے مطابق، ذرائع ابلاغ کے مطابق میانمار کے سب سے بڑے شہر ینگون میں نکالی جانے والی امن ریلی میں مختلف مذاہب کے ماننے والے دس ہزار سے زائد شہریوں نے ینگون فٹبال اسٹیڈیم میں جمع ہوکر بین المذاہب ہم آہنگی کے حق میں نعرے لگائے۔

ریلی میں بدھ مت کے پیروکاروں سمیت مسیحی، ہندو اور مسلم شہری بھی شامل تھے۔

میانمار کی ریاست راخین میں روہنگیائی مسلمانوں کے خلاف پرتشدد واقعات کے باعث کافی زیادہ نسلی کشیدگی پائی جاتی ہے۔

اعداد و شمار کے مطابق 25 اگست سے اب تک چھے ہزار سے زیادہ روہنگیا مسلمان جاں بحق اور کم سے کم آٹھ ہزار افراد زخمی ہوگئے ہیں جبکہ پانچ لاکھ کے قریب افراد بنگلادیش فرار کرچکے ہیں۔ /۹۸۸/ ن۹۴۰